Odense Adresse-Contoirs Efterretninger, 1835-11-06
Blandinger. Ved en i denne Tid afholdt Auction efter en gammel Forvalter i Egnen af Frederikshavn solgtes omtrent 5000 Kobberstykker og Rudera af hans i sin Tid af 4000 Bind bestaaende Bibliothek, som udbragtes til 200 Rbd. Aarhuus Avis fortæller, at Directorboligen i Sorøe, som faa Aar tilbage beboedes af nuværende Geheimestatsminister v. Stemann, er iaar nedreven, for fra ny at opbygges, hvilket, efter Forlydende, skal koste 30,000 Rbd.Odense. Da den, Natten imellem den 29 og 30 Octbr. bestiaalne Bager (S. 699) havde Mistanke til en bestemt Person, som i nogen Tid havde havt Logis hos ham, og formodede, at denne var tagen til en Landsby et Par Miil herfra, tog han strax om Formiddagen den 30te derud, hvor han reqvirerede Assistance af Vedkommende. Man var ogsaa saa heldig at finde Krabaten, som havde iført sig adskillige af de stiaalne Klædningsstykker; men da man, om viere ret underrettede, for at lade ham hente det stiaalne Sølvtøi i en anden Stue, vilde følge ham derind, slog han, som var kommen først ind, pludseligen Døren i Laas for de Efterfølgende, og undveg igjennem et Vindue, for man kunde bryde Døren op eller sætte efter ham. Forhaabentligen vil han dog, da han af Politiet her i Byen øieblikkeligen var, som stærkt mistænkt, forfulgt med Stikbrev, og tillige offentligen er efterlyst, ikke undgaae at vorde paagreben. Vort Marked idag, som begunstiges af et herligt Veir, introduceredes igaar med et lidet Forspil, som Toldvæsenet, og Politiet, efter høiere Ordre, maatte give, ved at anstille Huusundersøgelse hos en Kjøbmands Nabo, hos hvem hiin formeentligen skulde have adskillige ustemplede Varer skjulte paa et betegnet Sted. En Angiver havde nemlig directe til det kongelige General-Toldkammer indsendt et falskt Opgivende desangaaende, og nu maatte naturligviis en uskyldig Borgers Huusfred krænkes. Den almindelige Uvillie, som denne Angiver=Færd her har vakt, er imidlertid saa langt fra at udtale sig imod Toldinspecteuren, der i dette Tilfælde kun har maattet opfylde en Embedspligt, at tvertimod den Humanitet, som stedse hos ham er forenet med hans Pligters redelige Opfyldelse, finder fortjent Erkjendelse. Men dyb Foragt træffer den Usling, som har spillet Angiverens og ovenikjøbet en falsk Angivers forhadte Rolle. - Allerede ved Nytaarstid 1834 udtalede Hr. Cancellieraad Hempel offentligen det almindelige Nytaarsønske heri Byen: "at denne Erhvervareen for det stygge Angiveri maatte med det gamle Aar lukkes for stedse, og Huset være et helligt Fristed." Siden den Tid har den offentlige Mening meer og meer lydt hævet sin Stemme imod det lumpne Angiveri, og det Kongel. danske Cancellie har, i Erkjendelsen af den offentlige Menings Rigtighed, ved given Leilighed kraftigen udtalt sig imod Angiveriet, og for at svække dets skadelige Virkninger, i et bestemt Tilfælde, nemlig ved Angivelse af ulovligt Krohold, erhvervet kongelig Resolution for, at Bøderne ikke længere, som forhen, tilfalde Angiverne. Ligesom nemlig, disse ere Cancelliets Ord, som vi troe ved denne Leilighed at borde gjentage slige af Vindesyge fremkaldte Angivelser fortjene moralsk Misbilligelse, der endog maa forøges ved de lave Midler, som Angiverne ofte bruge for at opnaae deres Hensigt, saaledes synes Erfaring at have vist, at dette Middel til at bevirke Overholne delse af det nævnte Forbud, just som Følge af den Strid, hvori det staaer med de moralske Begreber, ikke er saa virksomt for Øiemedet, som det uden Tvivl er forudsat at det skulde være, og foruden at kun meget Faa ville spille den forhadte Rolle, som slige Angivelser føre med sig, er det en Kjendsgierning, at det, Angiverne bringe for Lyset, ofte er kun en ubetydelig Overtrædelse af Forbudet, medens sandsynligen de, der drive ulovligt Krohold som Profession." (og det Samme kunde vel siges om dem, der drive Smugleri som Profession) - ofte affinde sig med de Folk, om hvilke det vides, at de befatte sig med sligt Angiveri." Maatte det kongelige General-Toldkammer, ret snart komme til samme Erkjendelse, eller maatte det idetmindste, saalænge det anseer Angiveri for et saa nødvendigt Onde, at der endog bør opmuntres dertil ved at lade en Deel af Confistationsbeløbet tilfalde Angiveren, tage den Bestemmelse, at enhver Angiver skulde deponere en vis Sum, som i Tilfælde af at Angivelsen er falsk tilfalder den uforskyldt Krænkede, ligesom i samme Tilfælde Angiverens Navn borde offentliggjøres, for at ikke Mistanken skal hvile paa en Uskyldig. Jndtil dette skeer, og Uslingen saaledes kunde møde Foragten i sine Medborgeres Blikke, raade vi ham at søge den i sit eget Speil!